title: A Bizottság (EU) 2016/38 végrehajtási rendelete (2016. január 14.) az 555/2008/EK rendeletnek a borágazatban megvalósuló nemzeti támogatási programok keretében folyósított beruházási és innovációs célú támogatási előlegek felső határa tekintetében történő módosításáról

text:
               16.1.2016

               HU

               Az Európai Unió Hivatalos Lapja

               L 11/1

         A BIZOTTSÁG (EU) 2016/38 VÉGREHAJTÁSI RENDELETE
   (2016. január 14.)
   az 555/2008/EK rendeletnek a borágazatban megvalósuló nemzeti támogatási programok keretében folyósított beruházási és innovációs célú támogatási előlegek felső határa tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 54. cikke b) és f) pontjára,
   mivel:

               (1)

               Az 555/2008/EK bizottsági rendelet (2) 19. cikkének (2) bekezdése és 20c. cikkének (2) bekezdése rendelkezik a borágazatban megvalósuló nemzeti támogatási programok keretében a beruházásokhoz és az innovációhoz nyújtott támogatással kapcsolatos pénzgazdálkodásról. A szóban forgó rendelkezések a beruházási intézkedés esetében a 2013., a 2014. és a 2015. pénzügyi évre vonatkozóan, az innovációs intézkedést illetően pedig a 2014. és a 2015. pénzügyi évre vonatkozóan 50 %-ban állapítják meg az előlegkifizetések felső határát. A szokásos 20 %-os felső határ ezen ideiglenes felemelését indokolt kiterjeszteni 2016-ra is annak érdekében, hogy a számos tagállamot továbbra is sújtó nehéz pénzügyi helyzetben könnyebbé váljon az érintett intézkedések végrehajtása.

               (2)

               Az 555/2008/EK rendeletet ezért ennek megfelelően módosítani kell.

               (3)

               A beruházási és az innovációs intézkedés vonatkozásában az előlegeket illetően előírt feltételek folyamatos fennállásának biztosítása és a kedvezményezettek közötti bárminemű megkülönböztetés kizárása érdekében ezt a rendeletet 2016. január 1-jétől indokolt alkalmazni.

               (4)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   Az 555/2008/EK rendelet a következőképpen módosul:

               1.

               A 19. cikk (2) bekezdésének második albekezdése helyébe a következő szöveg lép:
               „Az előleg összege nem haladhatja meg a beruházáshoz kapcsolódó köztámogatás 20 %-át, és kifizetésének feltétele egy, az előleg összegének 110 %-ára szóló bankgarancia vagy azzal egyenértékű biztosíték nyújtása. Azoknál a beruházásoknál azonban, amelyek esetében a támogatás odaítéléséről szóló egyedi határozatot a 2013., a 2014., a 2015. vagy a 2016. pénzügyi évben hozzák meg, az előlegek összege az érintett beruházáshoz kapcsolódó köztámogatás akár 50 %-át is elérheti. A 907/2014/EU felhatalmazáson alapuló bizottsági rendelet (3) 23. cikkének alkalmazásában a teljes előlegösszeget a kifizetése utáni két éven belül kötelező felhasználni az érintett művelet végrehajtására.

                  (3)  A Bizottság 2014. március 11-i 907/2014/EU felhatalmazáson alapuló rendelete az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, a biztosítékok és az euro használata tekintetében történő kiegészítéséről (HL L 255., 2014.8.28., 18. o.).”"

               2.

               A 20c. cikk (2) bekezdésének második albekezdése helyébe a következő szöveg lép:
               „Az előleg összege nem haladhatja meg az innovációs beruházáshoz kapcsolódó köztámogatás 20 %-át, és kifizetésének feltétele egy, az előleg összegének 110 %-ára szóló bankgarancia vagy azzal egyenértékű biztosíték nyújtása. Azoknál az innovációs beruházásoknál azonban, amelyek esetében a támogatás odaítéléséről szóló egyedi határozatot a 2014., a 2015. vagy a 2016. pénzügyi évben hozzák meg, az előlegek összege az érintett beruházáshoz kapcsolódó köztámogatás akár 50 %-át is elérheti. A 907/2014/EU felhatalmazáson alapuló rendelet 23. cikkének alkalmazásában a teljes előlegösszeget a kifizetése utáni két éven belül kötelező felhasználni az érintett művelet végrehajtására.”

         2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2016. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 14-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  A Bizottság 2008. június 27-i 555/2008/EK rendelete a borpiac közös szervezéséről szóló 479/2008/EK tanácsi rendeletnek a támogatási programok, a harmadik országokkal folytatott kereskedelem, a termelési potenciál és borágazat ellenőrzése tekintetében történő végrehajtására vonatkozó részletes szabályok megállapításáról (HL L 170., 2008.6.30., 1. o.)


title: A Bizottság (EU) 2016/1089 végrehajtási rendelete (2016. július 5.) a diréz-oxidnak a 21. terméktípusba tartozó biocid termékekben felhasználható létező hatóanyagként történő jóváhagyásáról (EGT-vonatkozású szöveg)

text:
               6.7.2016

               HU

               Az Európai Unió Hivatalos Lapja

               L 180/25

         A BIZOTTSÁG (EU) 2016/1089 VÉGREHAJTÁSI RENDELETE
   (2016. július 5.)
   a diréz-oxidnak a 21. terméktípusba tartozó biocid termékekben felhasználható létező hatóanyagként történő jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:

               (1)

               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzékben szerepel a diréz-oxid is.

               (2)

               Sor került a diréz-oxidnak az 528/2012/EU rendelet V. mellékletében meghatározott 21. terméktípusban (algásodásgátló termékek) való felhasználása tekintetében történő értékelésére.

               (3)

               Az értékelő illetékes hatóság minőségében eljárva Franciaország 2014. október 31-én benyújtotta a Bizottságnak az értékelő jelentést és kapcsolódó ajánlásait.

               (4)

               Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2015. december 9-én megfogalmazta az Európai Vegyianyag-ügynökség véleményét, amelyben figyelembe vette az értékelő illetékes hatóság következtetéseit.

               (5)

               Az említett vélemény szerint a 21. terméktípusba tartozó, diréz-oxidot tartalmazó biocid termékek – a felhasználásukra vonatkozó bizonyos előírások és feltételek betartása esetén – várhatóan megfelelnek az 528/2012/EU rendelet 19. cikke (1) bekezdésének b) pontjában meghatározott követelményeknek.

               (6)

               Az algásodásgátló termékek felhasználásához kapcsolódó kockázatok elfogadhatósága és a javasolt kockázatcsökkentő intézkedések megfelelő volta azonban még további megerősítést igényel. A meglévő algásodásgátló hatóanyagok jóváhagyásának megújításakor végzett, az említett anyagok kockázataira és előnyeire, valamint az anyagokra alkalmazható kockázatcsökkentő intézkedésekre vonatkozó felülvizsgálat és összehasonlító elemzés elősegítése érdekében indokolt, hogy az összes említett anyag esetében a jóváhagyás lejárati időpontja ugyanaz legyen.

               (7)

               Ezért helyénvaló jóváhagyni a diréz-oxidnak a 21. terméktípusba tartozó biocid termékekben, az említett előírások és feltételek betartása mellett történő felhasználását.

               (8)

               Egy adott hatóanyag jóváhagyását megelőzően ésszerű időtartamot kell biztosítani arra, hogy az érdekelt felek megtehessék az új követelmények teljesítéséhez szükséges előkészítő intézkedéseket.

               (9)

               Az ebben a rendeletben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT A RENDELETET:
   1. cikk
   A Bizottság jóváhagyja, hogy a diréz-oxidot a 21. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. július 5-én.

            a Bizottság részéről

            az elnök

         Jean-Claude JUNCKER

      (1)  HL L 167., 2012.6.27., 1. o.

      (2)  A Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).

      MELLÉKLET

                  Közhasználatú név

                  IUPAC-név
                  Azonosító számok

                  A hatóanyag minimális tisztasági foka (1)

                  Jóváhagyás dátuma

                  Jóváhagyás lejárta

                  Terméktípus

                  Egyedi feltételek

                  Diréz-oxid

                  IUPAC-név:
                  réz (I)-oxid
                  EK-szám: 215-270-7
                  CAS-szám: 1317-39-1

                  94,2 % (m/m)

                  2018. január 1.

                  2025. december 31.

                  21.

                  A termék értékelése során különös figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Amennyiben a diréz-oxidot tartalmazó termékek használatát a későbbiekben engedélyezik a nem foglalkozásszerű felhasználók számára, a termékeket a nem foglalkozásszerű felhasználók számára forgalmazó személyek biztosítják, hogy a termékek megfelelő védőkesztyű kíséretében kerüljenek értékesítésre.
                  A biocid termékek esetében az engedélyezés feltételei a következők:

                              1.

                              az ipari és a foglalkozásszerű felhasználók számára biztonságos munkafolyamatokat és megfelelő szervezeti intézkedéseket kell meghatározni. Ha az expozíció mértéke más módon nem csökkenthető elfogadható szintre, a termékeket megfelelő egyéni védőeszközökkel kell használni.

                              2.

                              A címkén és – ha van – a használati utasításon fel kell tüntetni, hogy a gyermekeket mindaddig távol kell tartani, amíg a kezelt felületek meg nem száradnak.

                              3.

                              Az engedélyezett termékek címkéjén és – ha van – biztonsági adatlapján fel kell tüntetni, hogy az alkalmazással, karbantartással és javítással kapcsolatos tevékenységeket zárt helyen, folyadékot át nem eresztő, szilárd aljzatú, gáttal védett helyen vagy folyadékot át nem eresztő anyaggal fedett talajon kell végezni a kijutás elkerülése és a környezetbe való kibocsátás minimális szintre szorítása érdekében, valamint hogy a diréz-oxidot tartalmazó kiszivárgott szerfelesleget és hulladékot újrafelhasználás és ártalmatlanítás céljából össze kell gyűjteni.

                              4.

                              Az olyan termékek esetében, amelyek használata során az anyagból szermaradékok képződhetnek az élelmiszerekben vagy a takarmányokban, meg kell vizsgálni, hogy – összhangban a 470/2009/EK európai parlamenti és tanácsi rendelettel (2) vagy a 396/2005/EK európai parlamenti és tanácsi rendelettel (3) – szükség van-e új maradékanyag-határértékek (MRL) meghatározására vagy a meglévőek módosítására, és minden megfelelő kockázatcsökkentő intézkedést meg kell hozni az alkalmazandó határértékek betartásának biztosítására.

         (1)  Az ebben az oszlopban jelzett tisztaság az 528/2012/EU rendelet 89. cikkének (1) bekezdése alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.

         (2)  Az Európai Parlament és a Tanács 2009. május 6-i 470/2009/EK rendelete az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról (HL L 152., 2009.6.16., 11. o.).

         (3)  Az Európai Parlament és a Tanács 2005. február 23-i 396/2005/EK rendelete a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).


title: A Tanács 673/2012/EU végrehajtási rendelete ( 2012. július 23. ) a szíriai helyzetre tekintettel korlátozó intézkedések meghozataláról szóló 36/2012/EU rendelet 32. cikke (1) bekezdésének végrehajtásáról

text:
               24.7.2012

               HU

               Az Európai Unió Hivatalos Lapja

               L 196/8

         A TANÁCS 673/2012/EU VÉGREHAJTÁSI RENDELETE
   (2012. július 23.)
   a szíriai helyzetre tekintettel korlátozó intézkedések meghozataláról szóló 36/2012/EU rendelet 32. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a 36/2012/EU rendeletre (1) és különösen annak 32. cikke (1) bekezdésére,
   mivel:

               (1)

               A Tanács 2012. január 18-án elfogadta a 36/2012/EU rendeletet.

               (2)

               Figyelembe véve a szíriai helyzet súlyosságát, és összhangban a Tanácsnak a Szíriával szembeni korlátozó intézkedésekről szóló 2011/782/KKBP tanácsi határozat végrehajtásáról szóló, 2012 július 23-i 2012/424/KKBP határozatával (2), további személyeket és szervezeteket kell felvenni a 36/2012/EU rendelet II. mellékletében szereplő, korlátozó intézkedések hatálya alá tartozó természetes és jogi személyek, szervezetek és szervek jegyzékébe,

         ELFOGADTA EZT A RENDELETET:
   1. cikk
   Az e rendelet mellékletében felsorolt személyeket és szervezeteket fel kell venni a 36/2012/EU rendelet II. mellékletében foglalt jegyzékbe.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 23-án.

            a Tanács részéről

            az elnök

         C. ASHTON

      (1)  HL L 16., 2012.1.19., 1. o.

      (2)  Lásd e Hivatalos Lap 81 oldalát.

      MELLÉKLET

         Az 1. cikkben említett személyek és szervezetek

         Természetes személyek

                  Név

                  Azonosításra szolgáló adatok

                  Indokolás

                  A jegyzékbe vétel dátuma

                  1.

                  Sha’afiq
                  Masa dandártábornok

                  A szárazföldi haderő hírszerző szolgálata 215. egységének (Damaszkusz) igazgatója. Felelősség terheli fogva tartott ellenzékiek kínzásáért. Részt vesz a civilek elleni elnyomásban.

                  2012.7.24.

                  2.

                  Burhan Qadour
                  dandártábornok

                  A szárazföldi haderő hírszerző szolgálata 291. egységének (Damaszkusz) igazgatója. Felelősség terheli fogva tartott ellenzékiek kínzásáért.

                  2012.7.24.

                  3.

                  Salah Hamad
                  dandártábornok

                  A szárazföldi haderő hírszerző szolgálata 291. egységének igazgatóhelyettese. Felelősség terheli fogva tartott ellenzékiek kínzásáért.

                  2012.7.24.

                  4.

                  Muhammad (vagy Mohammed) Khallouf (más néven Abou Ezzat)
                  dandártábornok

                  A szárazföldi haderő hírszerző szolgálata 235., ún. „palesztin” egységének (Damaszkusz) igazgatója. Ez az egység központi szerepet játszik a katonai elnyomásban. Közvetlenül részt vesz az ellenzékiek elleni elnyomásban. Felelősség terheli fogva tartott ellenzékiek kínzásáért.

                  2012.7.24.

                  5.

                  Riad al-Ahmed vezérőrnagy

                  A szárazföldi haderő hírszerző szolgálata latakiai egységének igazgatója. Felelősség terheli fogva tartott ellenzékiek kínzásáért és meggyilkolásáért.

                  2012.7.24.

                  6.

                  Abdul Salam
                  Fajr Mahmoud dandártábornok

                  A légierő hírszerző szolgálata Bab Tuma-i (Damaszkusz) egységének igazgatója. Felelősség terheli fogva tartott ellenzékiek kínzásáért.

                  2012.7.24.

                  7.

                  Jawdat al-Ahmed
                  dandártábornok

                  A légierő hírszerző szolgálata homszi egységének igazgatója. Felelősség terheli fogva tartott ellenzékiek kínzásáért.

                  2012.7.24.

                  8.

                  Qusay Mihoub
                  ezredes

                  A légierő hírszerző szolgálata Deraa-i egységének igazgatója (a Deraa-i tüntetések kezdetekor helyezték át Damaszkuszból). Felelősség terheli fogva tartott ellenzékiek kínzásáért.

                  2012.7.24.

                  9.

                  Suhail Al-Abdullah
                  ezredes

                  A légierő hírszerző szolgálata latakiai egységének igazgatója. Felelősség terheli fogva tartott ellenzékiek kínzásáért.

                  2012.7.24.

                  10.

                  Khudr Khudr
                  dandártábornok

                  A központi hírszerző szolgálat latakiai egységének igazgatója. Felelősség terheli fogva tartott ellenzékiek kínzásáért.

                  2012.7.24.

                  11.

                  Ibrahim Ma’ala
                  dandártábornok

                  A központi hírszerző szolgálat 285. egységének (Damaszkusz) igazgatója (hivatalát 2011 végén vette át Hussam Fendi vezérőrnagytól). Felelősség terheli fogva tartott ellenzékiek kínzásáért.

                  2012.7.24.

                  12.

                  Firas Al-Hamed
                  dandártábornok

                  A központi hírszerző szolgálat 318. egységének (Homsz) igazgatója. Felelősség terheli fogva tartott ellenzékiek kínzásáért.

                  2012.7.24.

                  13.

                  Hussam Luqa
                  dandártábornok

                  A Politikai Biztonsági Igazgatóság homszi egységének igazgatója 2012 áprilisa óta (Nasr al-Ali dandártábornok utódja). Felelősség terheli fogva tartott ellenzékiek kínzásáért.

                  2012.7.24.

                  14.

                  Taha Taha
                  dandártábornok

                  A Politikai Biztonsági Igazgatóság latakiai egységének vezetője. Felelősség terheli fogva tartott ellenzékiek kínzásáért.

                  2012.7.24.

                  15.

                  Nasr al-Ali
                  dandártábornok

                  A Politikai Biztonsági Igazgatóság Deraa-i egységének vezetője 2012 áprilisától (korábban a homszi egység igazgatója). Felelősség terheli fogva tartott ellenzékiek kínzásáért.

                  2012.7.24.

                  16.

                  Bassel Bilal

                  Az ildibi központi börtön rendőrtisztje. Közvetlenül részt vett az ildibi központi börtönben fogva tartott ellenzékiek kínzásában.

                  2012.7.24.

                  17.

                  Ahmad Kafan

                  Az ildibi központi börtön rendőrtisztje. Közvetlenül részt vett az ildibi központi börtönben fogva tartott ellenzékiek kínzásában.

                  2012.7.24.

                  18.

                  Bassam al-Misri

                  Az ildibi központi börtön rendőrtisztje. Közvetlenül részt vett az ildibi központi börtönben fogva tartott ellenzékiek kínzásában.

                  2012.7.24.

                  19.

                  Ahmed al-Jarroucheh

                  Születési idő: 1957

                  A központi hírszerző szolgálat külső hírszerzési (279.) egységének igazgatója. Ő irányítja a központi hírszerzés által Szíria nagykövetségein végzett tevékenységeket. Közvetlenül részt vesz a szíriai hatóságok által az ellenzékiek ellen folytatott elnyomásban, konkrétan a külföldön tartózkodó ellenzékiekre koncentrálva.

                  2012.7.24.

                  20.

                  Michel Kassouha
                  (más néven Ahmed Salem; más néven Ahmed Salem Hassan)

                  Születési idő: 1948. február 1.

                  Az 1970-es évek eleje óta a szíriai biztonsági szolgálat tagja, részt vesz az ellenzékiek ellen Franciaországban és Németországban folytatott küzdelemben. 2006 márciusa óta a szíriai központi hírszerző szolgálat 273. egységének a kapcsolatokért felelős tisztviselője. Régi vezetőként közel áll Ali Mamloukhoz, a központi hírszerzés igazgatójához, aki a rezsim egyik legfőbb biztonsági vezetője, és aki ellen 2011. május 9. óta ENSZ-szankciók vannak érvényben. Közvetlenül támogatja a rezsim által az ellenzékiek ellen folytatott elnyomást, konkrétan a külföldön tartózkodó ellenzékiekre koncentrálva.

                  2012.7.24.

                  21.

                  Ghassan Jaoudat Ismail vezérezredes

                  Születési idő: 1960
                  Származási hely: Derikis, Tartusz régió

                  A légierő hírszerző szolgálata bevetési egységének vezetője, amely egység a különleges műveletek egységével együttműködve irányítja a légierő hírszerző szolgálata különleges egységeinek tevékenységeit. Utóbbiak fontos szerepet játszanak a rezsim általi elnyomásban. Ebbéli minőségében Ghassan Jaoudat Ismail azon katonai vezetők közé tartozik, akik közvetlenül részt vesznek a rezsim által az ellenzékiekkel szemben folytatott elnyomásban.

                  2012.7.24.

                  22.

                  Amer al-Achi (más néven Amis al Ashi; más néven Ammar Aachi; más néven Amer Ashi) vezérezredes

                  Az alepi katonai akadémián végzett, (2012 óta) a légierő hírszerző szolgálata hírszerző egységének vezetője, közel áll Daoud Rajah szíriai védelmi miniszterhez. A légierő hírszerző szolgálatában betöltött funkciója révén Amer al- Achi részt vesz az ellenzékiek elleni elnyomásban.

                  2012.7.24.

                  23.

                  Mohammed Ali Nasr (vagy Mohammed Ali Naser) tábornok

                  Születési idő: 1964 körül

                  Közel áll Maher al-Assadhoz, az elnök öccséhez. Pályafutása nagy részét a köztársasági őrezredben töltötte. 2010-ben a központi hírszerzés belföldi hírszerző (251.) egységéhez került, amelynek feladata a politikai ellenzék elleni küzdelem. Az egység fő vezetőinek egyikeként Mohammed Ali vezérezredes közvetlenül rész vesz az ellenzékiek elnyomásában.

                  2012.7.24.

                  24.

                  Issam Hallaq vezérezredes

                  2010 óta a légierő vezérkari főnöke. Ő irányítja az ellenzékieket célzó légi műveleteket.

                  2012.7.24.

                  25.

                  Ezzedine Ismael

                  Születési idő: az 1940-es évek közepe (valószínűleg 1947)
                  Születési hely: Bastir, Jableh régió.

                  Nyugalmazott vezérezredes, a légierő hírszerző szolgálatának korábbi fontos embere, a kétezres évek elejétől vezetője. 2006-ban az elnök politikai és biztonsági tanácsadójává nevezték ki. Ebbéli minőségében Ezzedine Ismael részt vesz a rezsim által az ellenzékiek ellen folytatott elnyomó politikában.

                  2012.7.24.

                  26.

                  Samir Joumaa (más néven Abou Sami)

                  Születési idő: 1962 körül

                  Közel 20 éve Mohammad Nassif Kheir Beknek, Bachar al-Assad egyik fő biztonsági tanácsadójának a kabinetfőnöke (Mohammad Nassif Kheir Bek hivatalosan Farouk al-Chareh alelnök helyettese). Bachar al-Asaddal és Mohammed Nassif Kheir Bekkel fennálló szoros kapcsolata révén Samir Joumaa részt vesz a rezsim által az ellenzékiek ellen folytatott elnyomó politikában.

                  2012.7.24.

         Szervezetek

                  Megnevezés

                  Azonosításra szolgáló adatok

                  Indokolás

                  A jegyzékbe vétel dátuma

                  1.

                  Drex Technologies S.A.

                  Bejegyzés ideje: 2000. július 4.
                  Cégjegyzékszám: 394678
                  Igazgató: Rami Makhlouf
                  Hivatalos képviselő: Mossack Fonseca & Co (BVI) Ltd

                  A Drex Technologies Rami Makhlouf kizárólagos tulajdonát képezi, akivel szemben ENSZ-szankciók vannak érvényben a szíriai rezsim pénzügyi támogatása miatt. Rami Makhlouf a Drex Technologiest a saját nemzetközi pénzügyi érdekeltségeinek előmozdítására és kezelésére használja fel. Rami Makhlouf ezáltal többségi tulajdonnal rendelkezik például a SyriaTel vállalatban, amelyet az EU korábban jegyzékbe vett amiatt, hogy pénzügyi támogatást nyújt a rezsimnek.

                  2012.7.24.

                  2.

                  Cotton Marketing Organisation

                              Cím: Bab Al-Faraj P.O. Box 729, Alep

                              Tel.: +96321 2239495/6/7/8

                              Cmo-aleppo@mail.sy

                              www.cmo.gov.sy

                  Állami tulajdonban lévő vállalat. Pénzügyi támogatást nyújt a szíriai rezsimnek.

                  3.

                  Syrian Arab Airlines (más néven SAA, más néven Syrian Air)

                              Al-Mohafazeh Square, P.O. Box 417, Damascus, Syria

                              Tel: +963112240774

                  A rezsim által irányított állami vállalat, amely pénzügyi támogatást nyújt a rezsimnek.

                  2012.7.24.


title: A Bizottság (EU) 2016/131 végrehajtási rendelete (2016. február 1.) a C(M)IT/MIT (3:1) hatóanyagnak a 2., a 4., a 6., a 11., a 12. és a 13. terméktípusba tartozó biocid termékekben felhasználható létező hatóanyagként történő jóváhagyásáról (EGT-vonatkozású szöveg)

text:
               2.2.2016

               HU

               Az Európai Unió Hivatalos Lapja

               L 25/48

         A BIZOTTSÁG (EU) 2016/131 VÉGREHAJTÁSI RENDELETE
   (2016. február 1.)
   a C(M)IT/MIT (3:1) hatóanyagnak a 2., a 4., a 6., a 11., a 12. és a 13. terméktípusba tartozó biocid termékekben felhasználható létező hatóanyagként történő jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:

               (1)

               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzék tartalmazza a C(M)IT/MIT (3:1) hatóanyagot.

               (2)

               A 98/8/EK európai parlamenti és tanácsi irányelv (3) 16. cikke (2) bekezdésének megfelelően sor került a C(M)IT/MIT (3:1) hatóanyagnak az említett irányelv V. melléklete szerinti – az 528/2012/EU rendelet V. mellékletében meghatározott 2., 4., 6., 11., 12., illetve 13. terméktípusnak megfelelő – 2. terméktípusba (magán- és közegészségügyi felhasználású fertőtlenítőszerek és egyéb biocid termékek), 4. terméktípusba (élelmiszer- és takarmányfertőtlenítő szerek), 6. terméktípusba (tartósítószerek tartályban forgalomba hozott készítményekre), 11. terméktípusba [konzerválószerek hűtőfolyadékokhoz és technológiai eljárásokhoz (rendszerfolyadékok)], 12. terméktípusba (nyálkásodásgátló szerek) és 13. terméktípusba (fémmegmunkáló folyadékok tartósítószerei) tartozó termékekben való felhasználása tekintetében történő értékelésére.

               (3)

               Az ügyben Franciaországot jelölték ki értékelő illetékes hatóságnak; ilyen minőségében eljárva Franciaország az 1451/2007/EK bizottsági rendelet (4) 14. cikke (4) és (6) bekezdésének megfelelően 2011. október 19-én, 2012. november 27-én, illetve 2013. április 22-én benyújtotta a Bizottságnak értékelő jelentéseit és kapcsolódó ajánlásait.

               (4)

               Az 1062/2014/EU felhatalmazáson alapuló rendelet 7. cikke (1) bekezdésének b) pontja értelmében a biocid termékekkel foglalkozó bizottság 2015. február 5-én, 2015. április 14-én és 2015. június 17-én megfogalmazta az Európai Vegyianyag-ügynökség véleményeit, amelyekben figyelembe vette az értékelő illetékes hatóság következtetéseit.

               (5)

               Az említett vélemények szerint a 2., a 4., a 6., a 11., a 12. és a 13. terméktípusba tartozó, C(M)IT/MIT (3:1) hatóanyagot tartalmazó biocid termékek – a hatóanyag felhasználásával kapcsolatos bizonyos feltételek betartása esetén – várhatóan megfelelnek a 98/8/EK irányelv 5. cikkében meghatározott követelményeknek.

               (6)

               Ezért a C(M)IT/MIT (3:1) hatóanyagnak a 2., a 4., a 6., a 11., a 12. és a 13. terméktípusba tartozó biocid termékekben, bizonyos előírások és feltételek betartása mellett történő felhasználását helyénvaló jóváhagyni.

               (7)

               Ami a 4. terméktípusban való felhasználást illeti, az értékelés nem foglalkozott a C(M)IT/MIT (3:1) hatóanyagot tartalmazó biocid termékeknek az 1935/2004/EK európai parlamenti és tanácsi rendelet (5) 1. cikkének (1) bekezdése szerinti, élelmiszerekkel rendeltetésszerűen közvetlenül vagy közvetve érintkezésbe kerülő anyagokban és tárgyakban történő alkalmazásával. Az ilyen anyagok esetében szükség lehet az 1935/2004/EK rendelet 5. ikke (1) bekezdésének e) pontjában említett, élelmiszerekbe történő kioldódásra vonatkozó különös határértékek megállapítására. A jóváhagyás ezért nem terjedhet ki az ilyen használatra, kivéve, ha a Bizottság meghatározott ilyen határértékeket, vagy ha az említett rendelet alapján megállapította, hogy nincsen szükség ilyen határértékekre.

               (8)

               Mivel a C(M)IT/MIT (3:1) hatóanyagra vonatkozóan fennállnak az 1272/2008/EK európai parlamenti és tanácsi rendelet (6) I. melléklete szerinti, az 1. kategóriába tartozó bőrszenzibilizáló anyagként való besorolás kritériumai, a C(M)IT/MIT (3:1) hatóanyaggal kezelt vagy azt tartalmazó kezelt árucikkeket forgalomba hozatal előtt megfelelő címkével kell ellátni.

               (9)

               Egy adott hatóanyag jóváhagyását megelőzően ésszerű időtartamot kell biztosítani arra, hogy az érdekelt felek megtehessék az új követelmények teljesítéséhez szükséges előkészítő intézkedéseket.

               (10)

               Az e rendeletben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT A RENDELETET:
   1. cikk
   A Bizottság jóváhagyja, hogy a C(M)IT/MIT (3:1) hatóanyagot a 2., a 4., a 6., a 11., a 12. és a 13. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 1-jén.

            a Bizottság részéről

            az elnök

         Jean-Claude JUNCKER

      (1)  HL L 167., 2012.6.27., 1. o.

      (2)  A Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).

      (3)  Az Európai Parlament és a Tanács 1998. február 16-i 98/8/EK irányelve a biocid termékek forgalomba hozataláról (HL L 123., 1998.4.24., 1. o.).

      (4)  A Bizottság 2007. december 4-i 1451/2007/EK rendelete a biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról (HL L 325., 2007.12.11., 3. o.).

      (5)  Az Európai Parlament és a Tanács 2004. október 27-i 1935/2004/EK rendelete az élelmiszerekkel rendeltetésszerűen érintkezésbe kerülő anyagokról és tárgyakról, valamint a 80/590/EGK és a 89/109/EGK irányelv hatályon kívül helyezéséről (HL L 338., 2004.11.13., 4. o.).

      (6)  Az Európai Parlament és a Tanács 2008. december 16-i 1272/2008/EK rendelete az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

      MELLÉKLET

                  Közhasználatú név

                  IUPAC-név
                  Azonosító számok

                  A hatóanyag minimális tisztasági foka (1)

                  Jóváhagyás dátuma

                  Jóváhagyás lejárta

                  Terméktípus

                  Egyedi feltételek

                  C(M)IT/MIT (3:1)

                  IUPAC-név:
                  Az 5-kloro-2-metil-2h-izotiazol-3-on és a 2-metil-2h-izotiazol-3-on (3:1 arányú keverékének) reakciótömege
                  EK-szám: n.a.
                  CAS-szám: 55965-84-9

                  579 g/kg (elméleti számított száraz tömeg).
                  A hatóanyagot technikai koncentrátumként (TK) állítják elő különféle oldószerekkel és stabilizátorokkal.

                  2017. július 1.

                  2027. június 30.

                  2.

                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Biocid termékek esetében az engedélyezés feltétele a következő:
                  A terméket foglalkozásszerűen alkalmazó felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő egyéni védőfelszereléssel kell használni, ha az expozíció mértéke más módon nem csökkenthető elfogadható szintre.
                  A kezelt árucikkek forgalomba hozatalának feltétele a következő:
                  A C(M)IT/MIT (3:1) hatóanyaggal kezelt vagy azt tartalmazó kezelt árucikk forgalomba hozataláért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.

                  4.

                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Biocid termékek esetében az engedélyezés feltételei a következők:

                              (1)

                              A terméket foglalkozásszerűen alkalmazó felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő egyéni védőfelszereléssel kell használni, ha az expozíció mértéke más módon nem csökkenthető elfogadható szintre.

                              (2)

                              A terméket foglalkozásszerűen alkalmazó felhasználókra nézve azonosított kockázatokra tekintettel biocid termékeket csak automatizált rendszerekkel szabad betölteni, hacsak nem bizonyítható, hogy a kockázatok más módon elfogadható szintre csökkenthetők.

                              (3)

                              Az olyan termékek esetében, amelyek használata során az anyagból szermaradékok képződhetnek az élelmiszerekben vagy a takarmányokban, meg kell vizsgálni, hogy – összhangban a 470/2009/EK európai parlamenti és tanácsi rendelettel (2) vagy a 396/2005/EK európai parlamenti és tanácsi rendelettel (3) – szükség van-e új maradékanyag-határértékek (MRL-ek) meghatározására vagy a meglévőek módosítására, és minden megfelelő kockázatcsökkentő intézkedést meg kell hozni az alkalmazandó határértékek betartásának biztosítására.

                              (4)

                              Olyan anyagok és tárgyak, amelyek az 1935/2004/EK rendelet 1. cikkének (1) bekezdése szerint rendeltetésszerűen érintkezésbe kerülnek élelmiszerekkel, nem tartalmazhatják e termékeket, kivéve, ha a Bizottság egyedi határértékeket határoz meg a C(M)IT/MIT (3:1) hatóanyag élelmiszerekbe történő kioldódására, vagy az említett rendelet alapján megállapítja, hogy nincs szükség ilyen határértékek meghatározására.

                        A kezelt árucikkek forgalomba hozatalának feltétele a következő:
                  A C(M)IT/MIT (3:1) hatóanyaggal kezelt vagy azt tartalmazó kezelt árucikk forgalomba hozataláért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.

                  6.

                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Biocid termékek esetében az engedélyezés feltételei a következők:

                              (1)

                              Az ipari felhasználók és a terméket foglalkozásszerűen alkalmazó felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő egyéni védőfelszereléssel kell használni, ha az expozíció mértéke más módon nem csökkenthető elfogadható szintre.

                              (2)

                              A környezeti kockázatokra tekintettel biocid termékek nem használhatók papíripari rostanyag és papírfeldolgozó folyadékok tartósítására, hacsak nem bizonyítható, hogy a kockázatok elfogadható szintre csökkenthetők.

                        A kezelt árucikkek forgalomba hozatalának feltételei a következők:

                              (1)

                              Az emberi egészségre nézve azonosított kockázatokra tekintettel a lakossági felhasználás céljából forgalomba hozott, C(M)IT/MIT (3:1) hatóanyaggal kezelt vagy azt tartalmazó keverékek nem tartalmazhatnak C(M)IT/MIT (3:1) hatóanyagot olyan koncentrációban, amelynek alapján azok bőrszenzibilizálóként sorolandók be, kivéve, ha az expozíció egyéni védőfelszerelés viselésétől eltérő eljárással elkerülhető.

                              (2)

                              Az emberi egészségre nézve azonosított kockázatokra tekintettel a termékeket foglalkozásszerűen alkalmazó felhasználók általi felhasználás céljából forgalomba hozott, C(M)IT/MIT (3:1) hatóanyaggal kezelt vagy azt tartalmazó folyékony mosószerek nem tartalmazhatnak C(M)IT/MIT (3:1) hatóanyagot olyan koncentrációban, amelynek alapján azok bőrszenzibilizálóként sorolandók be, kivéve, ha az expozíció egyéni védőfelszerelés viselésétől eltérő eljárással elkerülhető.

                              (3)

                              Az emberi egészségre nézve azonosított kockázatokra tekintettel a termékeket foglalkozásszerűen alkalmazó felhasználók általi felhasználás céljából forgalomba hozott, C(M)IT/MIT (3:1) hatóanyaggal kezelt vagy azt tartalmazó, a folyékony mosószerektől eltérő keverékek nem tartalmazhatnak C(M)IT/MIT (3:1) hatóanyagot olyan koncentrációban, amelynek alapján azok bőrszenzibilizálóként sorolandók be, kivéve, ha az expozíció többek között egyéni védőfelszerelés viselésével elkerülhető.

                              (4)

                              A C(M)IT/MIT (3:1) hatóanyaggal kezelt vagy azt tartalmazó kezelt árucikk forgalomba hozataláért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.

                  11.

                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Biocid termékek esetében az engedélyezés feltételei a következők:

                              (1)

                              A terméket foglalkozásszerűen alkalmazó felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő egyéni védőfelszereléssel kell használni, ha az expozíció mértéke más módon nem csökkenthető elfogadható szintre.

                              (2)

                              A környezetre nézve azonosított kockázatokra tekintettel a termékek nem engedélyezhetők fényképészeti előhívó folyadék tartósítására, fakezelő oldat tartósítására, továbbá nagyméretű nyitott újrakeringtető hűtőrendszerekben való felhasználásra, hacsak nem bizonyítható, hogy a kockázatok elfogadható szintre csökkenthetők.

                              (3)

                              A környezetre nézve azonosított kockázatokra tekintettel, amennyiben bizonyítható, hogy a kockázatok elfogadható szintre csökkenthetők, a termékek címkéjén és – ha van – biztonsági adatlapján fel kell tüntetni a következőket:

                                          a.

                                          kisméretű nyitott újrakeringtető hűtőrendszerekben való felhasználás esetében kockázatcsökkentő intézkedéseket kell megvalósítani a szárazföldi környezet levegő közvetítésével való közvetlen szennyeződésének csökkentésére;

                                          b.

                                          a 2. feltételnél meghatározott felhasználásoktól eltérő felhasználások esetében a létesítményekből kibocsátott szennyvizet szennyvíztisztító telepre kell eljuttatni.

                        A kezelt árucikkek forgalomba hozatalának feltétele a következő:
                  A C(M)IT/MIT (3:1) hatóanyaggal kezelt vagy azt tartalmazó kezelt árucikk forgalomba hozataláért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.

                  12.

                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Biocid termékek esetében az engedélyezés feltételei a következők:

                              (1)

                              A terméket foglalkozásszerűen alkalmazó felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő egyéni védőfelszereléssel kell használni, ha az expozíció mértéke más módon nem csökkenthető elfogadható szintre.

                              (2)

                              A környezetre nézve azonosított kockázatokra tekintettel a termékek nem engedélyezhetők tengeri létesítményeken való felhasználásra, hacsak nem bizonyítható, hogy a kockázatok elfogadható szintre csökkenthetők.

                              (3)

                              Az emberi egészségre nézve azonosított kockázatokra tekintettel a tengeri létesítményeken való felhasználásra engedélyezett termékek címkéjén vagy biztonsági adatlapján fel kell tüntetni, hogy a fúróiszap csak akkor tartalmazhat C(M)IT/MIT (3:1) hatóanyagot olyan koncentrációban, amelynek alapján az bőrszenzibilizálóként sorolandó be, ha biztonságos munkafolyamatokat és megfelelő szervezeti intézkedéseket lehet a munkavállalók számára meghatározni.

                              (4)

                              A környezetre nézve azonosított kockázatokra tekintettel a papírgyárakban való felhasználásra engedélyezett termékek címkéjén vagy biztonsági adatlapján fel kell tüntetni, hogy a létesítményekből szennyvíztisztító telepen történt mechanikai/kémiai kezelés vagy utókezelés után vízfolyásba juttatott ipari szennyvizet megfelelő mértékben fel kell hígítani, hacsak nem bizonyítható, hogy a kockázatok más módon elfogadható szintre csökkenthetők.

                        A kezelt árucikkek forgalomba hozatalának feltétele a következő:
                  A C(M)IT/MIT (3:1) hatóanyaggal kezelt vagy azt tartalmazó kezelt árucikk forgalomba hozataláért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.

                  13.

                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Biocid termékek esetében az engedélyezés feltételei a következők:

                              (1)

                              A terméket foglalkozásszerűen alkalmazó felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő egyéni védőfelszereléssel kell használni, ha az expozíció mértéke más módon nem csökkenthető elfogadható szintre.

                              (2)

                              A terméket foglalkozásszerűen alkalmazó felhasználókra nézve azonosított kockázatokra tekintettel a termékeket csak félig automatizált vagy automatizált módon szabad fémmegmunkáló folyadékokba juttatni, hacsak nem bizonyítható, hogy a kockázatok más módon elfogadható szintre csökkenthetők.

                              (3)

                              A terméket foglalkozásszerűen alkalmazó felhasználókra nézve azonosított kockázatokra tekintettel a címkéken és – amennyiben vannak – a biztonsági adatlapokon fel kell tüntetni, hogy a termékek nem használhatók fémmegmunkáló folyadékokban olyan koncentrációban, amelynek alapján az bőrszenzibilizálóként sorolandók be, hacsak nem bizonyítható, hogy a kockázatok más módon elfogadható szintre csökkenthetők.

                        A kezelt árucikkek forgalomba hozatalának feltétele a következő:
                  A C(M)IT/MIT (3:1) hatóanyaggal kezelt vagy azt tartalmazó kezelt árucikk forgalomba hozataláért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.

         (1)  Az ebben az oszlopban jelzett tisztaság a 98/8/EK irányelv 16. cikkének (2) bekezdése alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.

         (2)  Az Európai Parlament és a Tanács 2009. május 6-i 470/2009/EK rendelete az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról (HL L 152., 2009.6.16., 11. o.).

         (3)  Az Európai Parlament és a Tanács 2005. február 23-i 396/2005/EK rendelete a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).


title: A Bizottság 1174/2012/EU végrehajtási rendelete ( 2012. december 5. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Abbacchio Romano [OFJ])

text:
               11.12.2012

               HU

               Az Európai Unió Hivatalos Lapja

               L 337/15

         A BIZOTTSÁG 1174/2012/EU VÉGREHAJTÁSI RENDELETE
   (2012. december 5.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Abbacchio Romano [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely az 507/2009/EK bizottsági rendelet (2) alapján bejegyzett „Abbacchio Romano” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A kérelem célja a termékleírásnak a bárányok azonosításra szolgáló jelölés elhelyezésére vonatkozó határidő tekintetében történő módosítása.

               (3)

               A Bizottság megvizsgálta és indokoltnak találta a szóban forgó módosítást. Mivel a módosítás az 510/2006/EK rendelet 9. cikke értelmében kisebb jelentőségű, azt a Bizottság az említett rendelet 5., 6. és 7. cikke szerinti eljárás alkalmazása nélkül jóváhagyhatja,

         ELFOGADTA EZT A RENDELETET:
   1. cikk
   Az „Abbacchio Romano” oltalom alatt álló földrajzi jelzéshez tartozó termékleírás e rendelet I. mellékletének megfelelően módosul.
   2. cikk
   A termékleírás fő elemeit tartalmazó egységes dokumentum e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 5-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL L 151., 2009.6.16., 27. o.

      I. MELLÉKLET
      A Bizottság jóváhagyja az „Abbacchio Romano” oltalom alatt álló földrajzi jelzéshez tartozó termékleírás következő módosítását:
      A módosítás lényege az „Abbacchio Romano” OFJ azonosító jelölésének a bárányokon történő elhelyezésére vonatkozó határidő meghosszabbítása. A jelölés elhelyezésére rendelkezésre álló, az egyedek születésétől számított maximális időtartam 10 napról 20 napra változik.

      II. MELLÉKLET

         MÓDOSÍTÁS IRÁNTI KÉRELEM

      A mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet

         Módosítás iránti kérelem a 9. cikk alapján

         „ABBACCHIO ROMANO”

      EK-szám: IT-PGI-0105-0972-2012.2.23.

         OFJ ( X ) OEM ( )

      1.   A termékleírásnak a módosítás által érintett szakaszai

                  —

                  

                  A termék elnevezése

                  —

                  

                  A termék leírása

                  —

                  

                  Földrajzi terület

                  —

                  ☒

                  A származás igazolása

                  —

                  

                  Az előállítás módja

                  —

                  

                  Kapcsolat

                  —

                  

                  Címkézés

                  —

                  

                  Nemzeti előírások

                  —

                  

                  Egyéb (határozza meg)

            2.   A módosítás(ok) típusa

                  —

                  ☒

                  Az egységes dokumentum vagy az összefoglaló lap módosítása

                  —

                  

                  Olyan bejegyzett OEM vagy OFJ termékleírásának módosítása, amelynek esetében sem az egységes dokumentumot, sem az összefoglalót nem tették közzé

                  —

                  

                  A termékleírás oly módon történő módosítása, amely nem teszi szükségessé a közzétett egységes dokumentum módosítását (az 510/2006/EK rendelet 9. cikkének (3) bekezdése)

                  —

                  

                  A termékleírás hatóságilag elrendelt, kötelező egészségügyi vagy növény-egészségügyi intézkedések miatti átmeneti módosítása (az 510/2006/EK rendelet 9. cikkének (4) bekezdése)

            3.   Módosítás(ok):

      4.4. pont – A származás igazolása: A kérelem az „Abbacchio Romano” OFJ azonosító jelölésének elhelyezésére vonatkozó határidő módosítására irányul: eszerint a jelölés elhelyezésére az állat születésétől számítva legfeljebb 20 nap állna rendelkezésre az eddigi legfeljebb 10 nap helyett.
      A módosítás a fülkagyló gyulladásos megbetegedéseinek megelőzése érdekében szükséges, az ilyen megbetegedések következtében ugyanis bizonyos esetekben meg kell semmisíteni a hasított testet, ami anyagi veszteséggel jár a tenyésztő számára. Ez a jelenség főleg a meleg időszakokban tapasztalható.

         EGYSÉGES DOKUMENTUM

      A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról

         „ABBACCHIO ROMANO”

      EK-szám: IT-PGI-0105-0972-2012.2.23.

         OFJ ( X ) OEM ( )

      1.   Elnevezés

      „Abbacchio Romano”
      2.   Tagállam vagy harmadik ország

      Olaszország
      3.   A mezőgazdasági termék vagy élelmiszer leírása

      3.1.   A termék típusa

                  1.1. osztály:

                  Friss hús (valamint vágási melléktermék és belsőség)

            3.2.   A termék leírása, amelyre az 1. pontban található elnevezés vonatkozik

      Az „Abbacchio Romano” oltalom alatt álló földrajzi jelzés (OFJ) kizárólag a 4. pontban megjelölt területen született, nevelkedett és levágott bárányok esetében használható. Forgalomba hozatalkor az „Abbacchio Romano” húsa az alábbi tulajdonságokkal rendelkezik:
      színe: világos rózsaszín, fehér faggyúval borított;
      szövetszerkezete: finom;
      állaga: tömör, zsírral enyhén erezett.
      Az „Abbacchio Romano” OFJ-vel ellátott bárány húsa egészben és/vagy a következő húsrészekre darabolva kerülhet fogyasztásra: egész; egyenes vágással a testet két szimmetrikus részre vágva kapott hasított féltest; lapocka; comb; borda; fej és belsőségek (szív, tüdő és máj).
      Az „Abbacchio Romano” bárány hasított teste levágáskor az alábbi tulajdonságokkal rendelkezik: vágási súly hidegen, bőr nélkül, fejjel és belsőségekkel együtt: legfeljebb 8 kg; a hús színe: világos rózsaszín (a megfigyelést a hasfal belső izmain kell végezni); az izmok állaga: szilárd (nem savós); a faggyú színe: fehér; a faggyú állaga: szilárd (a megfigyelést a farktő feletti zsírpárnán, 18–20 °C-os szobahőmérsékleten kell végezni); zsírréteg: a test külső felülete mérsékelten, a vesék nem túlzottan fedettek faggyúval.
      3.3.   Nyersanyagok (kizárólag feldolgozott termék esetében)

      Az „Abbacchio Romano” OFJ nyersanyaga a földrajzi területen leginkább elterjedt genetikai típusokhoz tartozó hím és nőstény állatok húsából és húsrészeiből áll. E típusok a Sarda és keresztezései, a Comisana és keresztezései, a Sopravissana és keresztezései, a Massese és keresztezései, valamint a Merinizzata Italiana és keresztezései. A bárányokat 28–40 napos korukban vágják le, a levágott állat testének tömege legfeljebb 8 kg. Az „Abbacchio Romano” OFJ előállítására szánt állatokat a születésüktől számított 20 napon belül meg kell jelölni a bal fülükben elhelyezett, e célra szolgáló füljelző szalag vagy gomb segítségével, amelynek egyik oldalán a tenyésztelep azonosító kódja szerepel betűkkel és számokkal, hátoldalán pedig az állat sorszáma található.
      3.4.   Takarmány (kizárólag állati eredetű termékek esetében)

      A bárányt az anyajuh tejével kell táplálni (természetes szoptatás). Emellett az állatok természetes takarmányt és vadon termő növényeket is legelhetnek.
      Az anyajuhok természetes legelőkön, füves réteken legelik a tenyésztés 4. pontban megjelölt földrajzi területére jellemző fűféléket. Kiegészítésként száraztápok és tápkoncentrátumok adhatók; szintetikus anyagok, illetve géntechnológiával módosított szervezetek felhasználása azonban tilos.
      3.5.   Az előállítás azon műveletei, amelyeket a meghatározott földrajzi területen kell végrehajtani

      A bárány születési, tartási és levágási helyének Lazio tartomány területén kell lennie.
      3.6.   A szeletelésre, aprításra, csomagolásra stb. vonatkozó egyedi szabályok

      —
      3.7.   A címkézésre vonatkozó egyedi szabályok

      Az „Abbacchio Romano” húsát – a termék azonosítása és származásának igazolása céljából – az elnevezéshez tartozó egyedi emblémát tartalmazó címkével megjelölve kell kereskedelmi forgalomba bocsátani.
      A megjelölést a vágóhídon kell elvégezni. A hús a 3.2. pontban leírt húsrészenként csomagolva kerül forgalomba.
      A csomagoláson lévő címkén – a közösségi jelölésen és a hozzá tartozó feliratokon, valamint a törvényi követelményeknek megfelelő információkon túlmenően – kötelezően fel kell tüntetni világosan olvasható nyomtatott betűkkel a következő információkat:

                  —

                  az „Abbacchio Romano” elnevezést – világos, eltávolíthatatlan, minden más felirattól lényegesen nagyobb, eltérő betűvel nyomtatva –, amelyet az „Indicazione geografica protetta” és/vagy az „I.G.P.” jelölés követ,

                  —

                  az emblémát a vágott testen, a darabolt hús külső felületén kell elhelyezni,

                  —

                  az embléma négyzet alakú, határvonalát három színes – zöld, fehér és piros – vonal alkotja, amelyeket felül egy piros hullámos vonal szakít meg, ez pedig egy, a négyzeten belül elhelyezkedő, stilizált bárányfejet tartalmazó piros oválishoz csatlakozik. Az emblémát határoló vonalakat alul piros, nagybetűs „I.G.P.” felirat szakítja meg. A négyzeten belül, alul a termék elnevezése, a nagybetűkkel, sárgával írt „ABBACCHIO”, valamint a nagybetűkkel, pirossal írt „ROMANO” felirat szerepel.

            Az „Abbacchio Romano” elnevezés olasz nyelven kerül feltüntetésre.
      4.   A földrajzi terület tömör meghatározása

      Lazio tartomány teljes területe.
      5.   Kapcsolat a földrajzi területtel

      5.1.   A földrajzi terület sajátosságai

      Lazio egész területére olyan éghajlati és talajviszonyok jellemzők – köztük a különféle magaslatok, mészkő- és vulkáni eredetű hegyek, dombok, árterek, 13–16 °C évi átlagos középhőmérséklet, minimum 650 mm éves csapadékmennyiség a part menti területeken, 1 000–1 500 mm a belső síkságokon, és 1 800–2 000 mm a Terminillo-hegy és a Simbruini hegység környékén –, amelyek kiváló feltételeket teremtenek a juhtenyésztéshez, és az állatok nincsenek kitéve stresszhatásoknak.
      A bárányok tenyésztése rideg és félrideg tartásban történik, és táplálékuk az anyajuh teje (természetes szoptatás). Az anyajuhok természetes legelőkön, füves réteken legelik a tenyésztés 4. pontban megjelölt földrajzi területére jellemző fűféléket; a bárányokat és az anyajuhokat nem szabad a termelés növelése érdekében kényszertáplálásnak, környezeti stressznek és/vagy hormonkezelésnek kitenni; a nyári időszakban engedélyezett a hagyományos hegyi legeltetés.
      5.2.   A termék sajátosságai

      Az „Abbacchio Romano” jellegzetességét a hús világos rózsaszín színe, fehér faggyúborítása, finom szövetszerkezete, tömör, zsírral enyhén erezett állaga adja. Az „Abbacchio Romano” terméket ezen sajátosságai tették széles körben ismertté a tartomány gasztronómiájában, aminek köszönhetően alapvető szerepet tölt be a római és a laziói konyhaművészetben, hiszen mintegy száz különféle étel készül belőle.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat

      Az „Abbacchio Romano” és a tartomány vidéki térségei közötti kapcsolat a régmúltban gyökerezik, amit nemcsak a juhtartás egész Lazio tartomány gazdaságában és hagyományaiban betöltött szerepének fontossága bizonyít, hanem az a jó hírnév is, amelyet a termék a fogyasztók körében mindig is élvezett. A természeti tényezőknek köszönhetően az anyajuhok természetes legelőkön, füves réteken legelnek, így tejük, mellyel a bárányokat táplálják, egyedi jellemzőkre tesz szert, amelyek kivételesen jó hatással vannak a hús minőségére és jellemzőinek homogeneitására. Az OFJ-vel ellátott termék jelentős hatást gyakorol a tartomány gasztronómiájára: alapvető szerepet tölt be a római és a laziói konyhaművészetben, ugyanis mintegy száz különféle étel készül belőle. Társadalmi szempontból a termék és a térség közötti kapcsolatot az „Abbacchio Romano” tiszteletére Lazio-szerte megrendezett számos vidéki vásár, népünnepély és rendezvény bizonyítja. Sajátos a római dialektusból származó „abbacchio” megnevezés használata is, amely Lazio tartomány egész területén egységesen elterjedt. A Chiappino római nyelvjárásról írt szótárában (Vocabulario romanesco) szereplő meghatározás szerint az „abbacchio” szó még szopós vagy nemrégiben elválasztott bárányt jelöl, míg az „agnello” szó az egy éves korhoz közeledő, már kétszer nyírt bárány megnevezésére szolgál. Firenzében nem tesznek különbséget a kettő között, mindkettőnek agnello a neve. Több, az abbacchión végzett műveletre is sajátos kifejezéseket találunk a római nyelvjárásban, ilyen például a „sbacchiatura” vagy az „abbacchiatura” (az abbacchio levágása).

         Hivatkozás a termékleírás közzétételére

      http://www.politicheagricole.it/flex/cm/pages/ServeBLOB.php/L/IT/IDPagina/3335
      közvetlenül a Ministero delle politiche agricole alimentari e forestali (az olasz agrár-, élelmezés- és erdészeti politikai minisztérium) honlapján (www.politicheagricole.it), (a képernyő jobb felső sarkában) a „Qualità e sicurezza” (Minőség és biztonság) címszóra, majd a „Disciplinari di Produzione all’esame dell’UE” („Az uniós vizsgálatnak alávetett termékleírások”) menüpontra kattintva.


title: A Bizottság 293/2011/EU végrehajtási rendelete ( 2011. március 23. ) a kvótán felüli cukornak az Unió piacán csökkentett többletilletékkel történő eladása céljából rendelkezésre álló mennyiségei vonatkozásában alkalmazandó odaítélési együttható megállapításáról, a további kérelmek elutasításáról és a kérelmek benyújtási időszakának lezárásáról

text:
               25.3.2011

               HU

               Az Európai Unió Hivatalos Lapja

               L 79/8

         A BIZOTTSÁG 293/2011/EU VÉGREHAJTÁSI RENDELETE
   (2011. március 23.)
   a kvótán felüli cukornak az Unió piacán csökkentett többletilletékkel történő eladása céljából rendelkezésre álló mennyiségei vonatkozásában alkalmazandó odaítélési együttható megállapításáról, a további kérelmek elutasításáról és a kérelmek benyújtási időszakának lezárásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet),
   tekintettel a kvótán felüli cukor és izoglükóz 2010/2011-es gazdasági évben csökkentett többletilletékkel történő uniós piacra bocsátásával kapcsolatos különleges intézkedések megállapításáról szóló, 2011. március 3-i 222/2011/EU bizottsági rendeletre (2) és különösen annak 5. cikkére,
   mivel:

               (1)

               A kvótán felüli cukorra vonatkozó igazolások iránt 2011. március 14. és 2011. március 18. között benyújtott kérelmekben szereplő, és a Bizottságnak bejelentett mennyiségek meghaladják a 222/2011/EU rendelet 1. cikkében meghatározott határértéket.

               (2)

               Ezért a 222/2011/EU rendelet 5. cikke alapján indokolt, hogy a Bizottság megállapítson egy odaítélési együtthatót, amelyet a tagállamok az értesítésekben szereplő igazolási kérelmek által lefedett mennyiségekre alkalmaznak, elutasítsa azon kérelmeket, amelyekről még nem kapott értesítést, és lezárja a kérelmek benyújtási időszakát.

               (3)

               A kérelmezett igazolások kiállítását megelőző intézkedés lehetővé tétele érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   A kvótán felüli cukorra vonatkozó igazolás iránt 2011. március 14. és 2011. március 18. között, a 222/2011/EU rendelet alapján benyújtott kérelmekben szereplő, és a Bizottságnak bejelentett mennyiségekre 67,106224 %-os odaítélési együtthatót kell alkalmazni. Az igazolás iránt 2011. március 21. és 2011. március 25. között benyújtott kérelmek elutasításra kerülnek, és az igazolás iránti kérelmek benyújtási időszaka 2011. március 28-án lezárul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 23-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 60., 2011.3.5., 6. o.


title: A Tanács 479/2014/EU végrehajtási rendelete ( 2014. május 12. ) az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK rendelet végrehajtásáról

text:
               13.5.2014

               HU

               Az Európai Unió Hivatalos Lapja

               L 138/3

         A TANÁCS 479/2014/EU VÉGREHAJTÁSI RENDELETE
   (2014. május 12.)
   az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló, 2005. április 12-i 560/2005/EK tanácsi rendeletre (1) és különösen annak 11a. cikke (2) bekezdésére,
   mivel:

               (1)

               A Tanács 2005. április 12-én elfogadta az 560/2005/EK rendeletet.

               (2)

               A Tanács az 560/2005/EK rendelet 11a. cikkének (6) bekezdésével összhangban felülvizsgálta az ugyanazon rendelet IA. mellékletben foglalt jegyzéket.

               (3)

               A Tanács úgy ítélte, hogy egy személy esetében már nem indokolt, hogy szerepeljen az 560/2005/EK rendelet IA. mellékletében foglalt jegyzékben.

               (4)

               Emellett – az 560/2005/EK rendelet IA. mellékletében foglalt jegyzékben szereplő – két személlyel kapcsolatban naprakésszé kell tenni az adatokat.

               (5)

               Az 560/2005/EK rendeletet ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az 560/2005/EK rendelet IA. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 12-én.

            a Tanács részéről

            az elnök

         C. ASHTON

      (1)  HL L 95., 2005.4.14., 1. o.

      MELLÉKLET
      Az 560/2005/EK rendelet IA. melléklete a következőképpen módosul:

                  I.

                  Az alábbi személyre vonatkozó bejegyzés helyébe a következő bejegyzés lép:

                              Név (és esetleges névváltozatok)

                              Azonosító adatok

                              A jegyzékbe vétel okai

                              4.

                              Marcel Gossio

                              Születési idő és hely: 1951. február 18., Adjamé.
                              Útlevélszám: 08AA14345 (feltehetően 2013. október 6-án lejárt)

                              Nemzetközi elfogatóparancs van érvényben ellene. Állami pénzeszközök hűtlen kezeléséért, továbbá a milíciák finanszírozásáért és felfegyverzéséért felel.
                              A Gbagbo-klán és a milíciák finanszírozásának kulcsfigurája. Központi szerepet játszik a tiltott fegyverkereskedelemben is.
                              Jogtalanul szerzett jelentős vagyona, valamint a tiltott fegyverkezési hálózatok alapos ismerete miatt továbbra is veszélyt jelent Elefántcsontpart stabilitására és biztonságára nézve.

                  II.

                  Az alábbi személyre vonatkozó bejegyzésben található név a következőre változik:
                  A „Justin Koné Katina” név helyébe a „Justin Koné Katinan” név lép.

                  III.

                  Az alábbi személyre vonatkozó bejegyzést törölni kell:
                  Oulaï Delafosse


title: A Bizottság (EU) 2015/489 végrehajtási rendelete ( 2015. március 23. ) a Saccharomyces cerevisiae NCYC R645 által termelt szeleno-metionin valamennyi állatfaj takarmány-adalékanyagaként történő engedélyezéséről  EGT-vonatkozású szöveg

text:
               24.3.2015

               HU

               Az Európai Unió Hivatalos Lapja

               L 78/5

         A BIZOTTSÁG (EU) 2015/489 VÉGREHAJTÁSI RENDELETE
   (2015. március 23.)
   a Saccharomyces cerevisiae NCYC R645 által termelt szeleno-metionin valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.

               (2)

               A Bizottsághoz az 1831/2003/EK rendelet 7. cikkének megfelelően kérelmet nyújtottak be a Saccharomyces cerevisiae NCYC R645 által termelt szeleno-metionin engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A szóban forgó kérelem a „tápértékkel rendelkező adalékanyagok” adalékanyag-kategóriába sorolandó szeleno-metionin készítmény (szerves szelénvegyület) valamennyi állatfaj takarmány-adalékanyagaként történő engedélyezésére vonatkozik.

               (4)

               Az Európai Élelmiszerbiztonsági Hatóság (a továbbiakban: Hatóság) 2014. július 3-i véleményében (2) megállapította, hogy a javasolt felhasználási feltételek mellett a Saccharomyces cerevisiae NCYC R645 által termelt szeleno-metionin nincs káros hatással sem az állati és emberi egészségre, sem a környezetre, és valamennyi állatfaj esetében hatékony szelénforrásnak tekinthető. A Hatóság úgy ítélte meg, hogy nem szükséges a forgalomba hozatalt követő nyomon követésre vonatkozó egyedi követelményeket elrendelni. Továbbá ellenőrizte az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést is.

               (5)

               A Saccharomyces cerevisiae NCYC R645 által termelt szeleno-metionin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény felhasználását az e rendelet mellékletében meghatározottak szerinti engedélyezni kell.

               (6)

               A Hatóság arra a megállapításra jutott, hogy a szerves szelénnel történő kiegészítés egyéb szerves szelénvegyületek esetében megállapított korlátozását a Saccharomyces cerevisiae NCYC R645 által termelt szeleno-metioninra is alkalmazni kell. Így, amennyiben a takarmányhoz különböző szelénvegyületeket hozzáadnak, a szerves szelénnel történő kiegészítés 1 kg teljes értékű takarmányban nem haladhatja meg a 0,2 mg-ot.

               (7)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 23-án.

            a Bizottság részéről

            az elnök

         Jean-Claude JUNCKER

      (1)  HL L 268., 2003.10.18., 29. o.

      (2)  EFSA Journal 2014; 12(7):3797.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Maximális életkor

                  Legkisebb tartalom

                  Legnagyobb tartalom

                  Egyéb rendelkezések

                  Az engedély lejárta

                  A 12 %-os nedvességtartalmú teljes értékű takarmány szeléntartalma mg/kg-ban

                     Kategória: tápértékkel rendelkező adalékanyagok Funkcionális csoport: nyomelemek vegyületei

                  3b817

                  —

                     Saccharomyces cerevisiae NCYC R645 által termelt szeleno-metionin
                  (Szelénnel dúsított inaktivált élesztő)

                     Az adalékanyag jellemzése:

                  Szerves szelénkészítmény:

                              Szeléntartalom: 2 000–2 400 mg Se/kg

                              A szerves szeléntartalom meghaladja az összes szeléntartalom 98 %-át.

                              A szeleno-metionin-tartalom meghaladja az összes szeléntartalom 70 %-át.

                     A hatóanyag jellemzése:

                                 Saccharomyces cerevisiae NCYC R645 által termelt szeleno-metionin

                              Kémiai képlet: C5H11NO2Se

                     Analitikai módszer
                      (1):
                  A takarmány-adalékanyagban található szeleno-metionin meghatározására:

                              —

                              fordított fázisú nagy teljesítményű folyadék-kromatográfia UV detektálással (RP-HPLC-UV) vagy

                              —

                              nagy teljesítményű folyadék-kromatográfia és induktív csatolású plazma tömegspektrometria (HPLC-ICPMS) tripla proteolitikus emésztést követően.

                        A takarmány-adalékanyag teljes szeléntartalmának meghatározására:

                              —

                              induktív csatolású plazma atomemissziós spektrometria (ICP-AES) vagy

                              —

                              induktív csatolású plazma tömegspektrometria (HPLC-ICPMS).

                        Az előkeverékek, takarmánykeverékek és takarmány-alapanyagok összes szeléntartalmának meghatározására: hidrides atomabszorpciós spektrometria (HGAAS) mikrohullámú feltárást követően (EN 16159:2012).

                  Valamennyi faj

                  —

                  0,50 (összesen)

                              1.

                              Az adalékanyag előkeverék formájában keverendő bele a takarmányba.

                              2.

                              A felhasználók biztonsága érdekében: az anyag kezelésekor védőmaszk, védőszemüveg és -kesztyű viselése kötelező.

                              3.

                              Az adalékanyagot tartalmazó készítményben felhasznált technológiai adalékanyagok vagy takarmány-alapanyagok porképző képessége nem érheti el a 0,2 mg szelén/légköbmétert.

                              4.

                              Az adalékanyag és az előkeverékek használati utasításában fel kell tüntetni a tárolási és a stabilitási feltételeket.

                              5.

                              Szerves szelénnel történő maximális kiegészítés:
                              0,20 mg Se/kg a 12 %-os nedvességtartalmú teljes értékű takarmányban.

                  2025. április 13.

         (1)  Az analitikai módszerek részletes leírása az uniós referencialaboratórium honlapján található: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx


title: A Bizottság 803/2014/EU végrehajtási rendelete ( 2014. július 24. ) a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 412/2013/EU tanácsi végrehajtási rendelet módosításáról

text:
               25.7.2014

               HU

               Az Európai Unió Hivatalos Lapja

               L 219/33

         A BIZOTTSÁG 803/2014/EU VÉGREHAJTÁSI RENDELETE
   (2014. július 24.)
   a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 412/2013/EU tanácsi végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet),
   tekintettel a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. május 13-i 412/2013/EU tanácsi végrehajtási rendeletre (2) és különösen annak 3. cikkére,
   mivel:
   A.   AZ ELŐZŐ ELJÁRÁS

               (1)

               A Tanács a 412/2013/EU végrehajtási rendelettel 2013. május 13-án végleges dömpingellenes vámot vetett ki a Kínai Népköztársaságból (a továbbiakban: Kína) származó asztali és konyhai kerámiaáruk (a továbbiakban: kerámiaáru) uniós behozatalára.

               (2)

               Az eredeti vizsgálat során nagy számban jelentkeztek kínai exportáló gyártók. A Bizottság közülük választotta ki a kínai exportáló gyártók vizsgálat alá vont mintáját.

               (3)

               A Tanács a kerámiaáruk behozatalára a mintába felvett vállalatok esetében 13,1–23,4 % közötti egyedi vámtételt, a mintába be nem került egyéb együttműködő vállalatok esetében pedig 17,9 %-os vámtételt állapított meg.

               (4)

               A Tanács a nem jelentkező, illetve a vizsgálatban együtt nem működő kínai vállalatoktól származó kerámiaáruk behozatalára 36,1 %-os vámtételt vetett ki.

               (5)

               A 412/2013/EU végrehajtási rendelet 3. cikke kimondja, hogy amennyiben Kína bármely új exportáló gyártója kielégítő bizonyítékot szolgáltat a Bizottságnak arra nézve, hogy:

                           (1)

                           a 2011. január 1-jétől2011. december 31-ig terjedő vizsgálati időszak során, (a továbbiakban: vizsgálati időszak) nem exportált az Unióba asztali és konyhai kerámiaárut,

                           (2)

                           nem áll kapcsolatban Kína azon exportőreivel vagy gyártóival, amelyekre az e rendelettel kivetett intézkedéseket alkalmazni kell, valamint

                           (3)

                           az érintett terméket az Unióba ténylegesen csak az intézkedések alapjául szolgáló vizsgálati időszak után exportálta, vagy visszavonhatatlan szerződéses kötelezettséget vállalt jelentős mennyiségnek az Unióba történő exportjára,

                     akkor az említett rendelet 1. cikkének (2) bekezdése módosítható úgy, hogy az új exportáló gyártó esetében a mintában nem szereplő, együttműködő vállalatokra alkalmazott vámtételt, azaz a 17,9 %-os súlyozott átlagvámot alkalmazzák.

         B.   ÚJ EXPORTÁLÓ GYÁRTÓK ESETÉBEN ALKALMAZOTT ELBÁNÁS IRÁNTI KÉRELMEK

               (6)

               A 412/2013/EU végrehajtási rendelet közzétételét követően négy vállalat jelentkezett, és bizonyítékok benyújtása mellett azt állították, hogy megfelelnek az (5) preambulumbekezdésben rögzített mindhárom követelménynek.

               (7)

               Mind a négy vállalat gyártja és exportálja is az érintett terméket.

               (8)

               Közülük három már az eredeti vizsgálat alatt is működött, de az eredeti vizsgálati időszakban nem exportáltak az Unióba.

               (9)

               A negyedik vállalat az eredeti vizsgálati időszakban még nem létezett, ezért a vizsgálati időszakban nem folytathatott exporttevékenységet.

               (10)

               A Bizottság megvizsgálta a négy vállalat által benyújtott bizonyítékokat, és azt a megállapítást tette, hogy mind a négy vállalat megfelel az új exportáló gyártó minősítés három követelményének. Következésképpen felvehetők a mintába fel nem vett együttműködő vállalatokat tartalmazó, a 412/2013/EU végrehajtási rendelet I. mellékletében szereplő jegyzékbe.

               (11)

               A Bizottság tájékoztatta a négy vállalatot és az uniós gazdasági ágazatot a vizsgálat eredményéről, és lehetőséget adott észrevételek benyújtására. Nem érkeztek észrevételek.

               (12)

               E rendelet összhangban áll az alaprendelet 15. cikke (1) bekezdése értelmében létrehozott bizottság véleményével,

         ELFOGADTA EZT A RENDELETET:
   1. cikk
   A 412/2013/EU végrehajtási rendelet I. mellékletében szereplő kínai népköztársaságbeli exportáló gyártók jegyzékét a következő vállalatokkal kell kiegészíteni:

               Vállalat

               TARIC-kiegészítő kód

               Liling Taiyu Porcelain Industries Co., Ltd.

               B956

               Liling Xinyi Ceramics Industry Ltd.

               B957

               T&C Shantou Daily Chemical Industry Co., Ltd.

               B958

               Jing He Ceramics Co., Ltd.

               B959

         2. cikk
   A Tanács 412/2013/EU végrehajtási rendelete 1. cikkének (3) bekezdése értelmében egyéni dömpingellenes vámtétel alkalmazásának feltétele, hogy a tagállamok vámhatóságainak olyan érvényes kereskedelmi számlát mutassanak be, amely megfelel a rendelet II. mellékletében meghatározott követelményeknek. Ha ilyen számlát nem mutatnak be, az összes többi vállalatra alkalmazandó, az említett rendelet 1. cikkének (2) bekezdésében említett vámot kell alkalmazni.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 24-én.

            a Bizottság részéről

            az elnök

         José Manuel BARROSO

      (1)  HL L 343., 2009.12.22., 51. o.

      (2)  HL L 131., 2013.5.15., 1. o.


title: A Bizottság (EU) 2016/1394 végrehajtási rendelete (2016. augusztus 16.) az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról szóló 809/2014/EU végrehajtási rendelet módosításáról

text:
               19.8.2016

               HU

               Az Európai Unió Hivatalos Lapja

               L 225/50

         A BIZOTTSÁG (EU) 2016/1394 VÉGREHAJTÁSI RENDELETE
   (2016. augusztus 16.)
   az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról szóló 809/2014/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 58. cikke (1) bekezdésének a)–c) pontjára, 59. cikke (1), (2) és (5) bekezdésére, valamint 62. cikke (2) bekezdésének b) pontjára,
   mivel:

               (1)

               A 640/2014/EU felhatalmazáson alapuló bizottsági rendelet (2) 19a. cikkének (2) bekezdésében foglalt szabályok szerint túlzott mértékű területi bejelentések esetén korlátozott közigazgatási szankciók alkalmazandók bizonyos területalapú támogatási rendszerek vagy támogatási intézkedések esetén, amennyiben a kedvezményezettet az adott területalapú támogatási rendszer vagy támogatási intézkedés kapcsán ezt megelőzően még nem sújtották ilyen szankcióval. A hatékony és eredményes pénzgazdálkodás alapelveivel összhangban, valamint a rendszerrel való visszaélés megakadályozása és annak előmozdítása érdekében, hogy a jövőben valós adatokat tartalmazó nyilatkozatok kerüljenek benyújtásra, a kedvezményezettnek vissza kell fizetnie a kinnlevő összeget, amennyiben az említett rendelet 19a. vagy 21. cikke szerint az adott területalapú támogatási rendszer vagy támogatási intézkedés kapcsán a következő igénylési évben újabb közigazgatási szankciót szabnak ki rá. E rendelkezés nyomon követésének céljából indokolt erre vonatkozóan egy külön ellenőrzési arányt megállapítani.

               (2)

               Egyértelműsíteni kell, hogy a 809/2014/EU bizottsági végrehajtási rendelet (3) 50. cikkének (1) bekezdésében említett helyszíni ellenőrzések céljából az előzetes vagy időközi kifizetések összegeit bele kell számítani a helyszíni ellenőrzések 5 %-os minimális ellenőrzési arányába. Ezért indokolt módosítani az említett rendelet 50. cikke (1) bekezdésének második albekezdését.

               (3)

               A 809/2014/EU végrehajtási rendeletet ezért ennek megfelelően módosítani kell.

               (4)

               A közvetlen kifizetésekkel foglalkozó bizottság és a Vidékfejlesztési Bizottság nem nyilvánított véleményt az elnök által kitűzött határidőn belül,

         ELFOGADTA EZT A RENDELETET:
   1. cikk
   A 809/2014/EU végrehajtási rendelet módosítása
   A 809/2014/EU végrehajtási rendelet a következőképpen módosul:

               1.

               A szöveg a következő 33a. cikkel egészül ki:
               „33a. cikk
               A kedvezményezetteknek a 640/2014/EU felhatalmazáson alapuló rendelet 19a. cikkének (2) bekezdése szerinti utólagos ellenőrzése céljából elvégzett helyszíni ellenőrzésekre vonatkozó kiegészítő ellenőrzési arány
               (1)   Azokat a kedvezményezetteket, akikre a 640/2014/EU felhatalmazáson alapuló bizottsági rendelet 19a. cikkének (2) bekezdése szerint valamely területalapú támogatási rendszer vagy támogatási intézkedés kapcsán egy helyszíni ellenőrzés keretében feltárt túlzott mértékű bejelentés okán korlátozott közigazgatási szankciót róttak ki, a következő igénylési évben újabb helyszíni ellenőrzéssel ellenőrizni kell az adott területalapú támogatási rendszer vagy támogatási intézkedés tekintetében.
               (2)   Az (1) bekezdésben említett újabb helyszíni ellenőrzést nem kell elvégezni, amennyiben a túlzott mértékű bejelentés feltárása nyomán az adott referenciaparcellák adatait még a ténymegállapítás évében frissítették a 640/2014/EU felhatalmazáson alapuló rendelet 5. cikkében említett a mezőgazdaságiparcella-azonosító rendszerben.”

               2.

               Az 50. cikk (1) bekezdésének második albekezdése helyébe a következő szöveg lép:
               „Amennyiben egy adott, helyszíni ellenőrzésnek alávetendő művelet vonatkozásában előzetes vagy időközi kifizetés teljesítésére került sor, e kifizetéseket bele kell számítani a helyszíni ellenőrzések keretében ellenőrzött, első bekezdés szerinti kiadásokba.”

         2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   A rendelet a 2016. január 1-jével kezdődő igénylési évekkel vagy támogatási időszakokkal kapcsolatos támogatási kérelmekre és kifizetési kérelmekre alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. augusztus 16-án.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 549. o.

      (2)  A Bizottság 2014. március 11-i 640/2014/EU felhatalmazáson alapuló rendelete az 1306/2013/EU európai parlamenti és tanácsi rendeletnek az integrált igazgatási és ellenőrzési rendszer, a kifizetések elutasítására és visszavonására vonatkozó feltételek, valamint a közvetlen kifizetésekre, a vidékfejlesztési támogatásokra és a kölcsönös megfeleltetésre alkalmazandó közigazgatási szankciók tekintetében történő kiegészítéséről (HL L 181., 2014.6.20., 48. o.).

      (3)  A Bizottság 2014. július 17-i 809/2014/EU végrehajtási rendelete az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).


title: A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról

text:
               29.11.2016

               HU

               Az Európai Unió Hivatalos Lapja

               L 321/45

         A BIZOTTSÁG (EU) 2016/2080 VÉGREHAJTÁSI RENDELETE
   (2016. november 25.)
   a sovány tejpor pályázat útján történő értékesítésére vonatkozó eljárás megindításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 28. cikkére, valamint 31. cikkének (1) bekezdésére,
   mivel:

               (1)

               A sovány tejpor piacának jelenlegi helyzete, vagyis az árak alakulása és az intervenciós készletek nagysága indokolttá teszi az állami intervenció keretében betárolt sovány tejpor pályázati eljárás útján történő értékesítésének megindítását az (EU) 2016/1240 végrehajtási rendelettel összhangban.

               (2)

               Az intervencióból megmaradt termékek értékesítésének megfelelő irányítása érdekében meg kell határozni az eladásra kínálható sovány tejpor állami intervenció keretében történt betárolásának határnapját.

               (3)

               Az (EU) 2016/1240 végrehajtási rendelet 28. cikke (4) bekezdésének b), c) és d) pontjaiban előírtaknak megfelelően meg kell határozni az ajánlatok benyújtására rendelkezésre álló időszakokat, azt a minimális mennyiséget, amelyre ajánlat nyújtható be, valamint az ajánlat benyújtásakor letétbe helyezendő biztosíték összegét.

               (4)

               Az (EU) 2016/1240 végrehajtási rendelet 31. cikke (1) bekezdésének céljára meg kell határozni azokat a határidőket, amelyeken belül a tagállamok értesítik a Bizottságot az összes elfogadható ajánlatról.

               (5)

               Az adminisztráció hatékonysága érdekében rendelkezni kell arról, hogy a tagállamok a 792/2009/EK bizottsági rendeletnek (3) megfelelően küldjék meg ezeket az értesítéseket a Bizottságnak.

               (6)

               A mezőgazdasági piacok közös szervezésével foglalkozó bizottság az elnöke által kitűzött határidőn belül nem nyilvánított véleményt,

         ELFOGADTA EZT A RENDELETET:
   1. cikk
   Hatály
   Az (EU) 2016/1240 végrehajtási rendelet II. címe III. fejezetében előírt feltételek mellett pályázati eljárás útján értékesítésre kínáljuk a 2015. november 1. előtt betárolt sovány tejport.
   2. cikk
   Az ajánlatok benyújtása
   1.   Az első részleges pályázati felhívásra vonatkozó ajánlatok benyújtási időszaka 2016. december 13-án (brüsszeli idő szerint) délelőtt 11:00 órakor ér véget.
   2.   A második, valamint az azt követő részleges pályázati felhívásokra vonatkozó ajánlatok benyújtási időszakai a mindenkori előző benyújtási időszak végét követő első munkanapon kezdődnek. A benyújtási időszakok minden hónap első és harmadik keddjén, (brüsszeli idő szerint) délelőtt 11:00 órakor érnek véget. Augusztusban azonban ez a határidő a hónap negyedik keddjén (brüsszeli idő szerint) 11:00 óra, decemberben pedig a második kedden (brüsszeli idő szerint) 11:00 óra lesz. Amennyiben kedd munkaszüneti napra esik, a határidő az előző munkanapon (brüsszeli idő szerint) 11:00 órakor jár le.
   3.   Az ajánlatokat a tagállamok által jóváhagyott kifizető ügynökségekhez kell benyújtani. (4)

   3. cikk
   Ajánlati mennyiségek és mértékegység
   Ajánlat legkevesebb 20 tonna sovány tejpor vonatkozásában nyújtható be.
   A javasolt ár a termék 100 kg-ra eső ára.
   4. cikk
   Biztosíték
   A sovány tejpor felvásárlására vonatkozó ajánlat benyújtásakor tonnánként 50 EUR biztosítékot kell letétbe helyezni az illetékes kifizető ügynökségnél.
   5. cikk
   A Bizottság értesítése
   Az (EU) 2016/1240 végrehajtási rendelet 31. cikke (1) bekezdésében előírt értesítést az e rendelet 2. cikkében említett határidők napján (brüsszeli idő szerint) 16:00 óráig kell megtenni a 792/2009/EK bizottsági rendelet alapján.
   6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 25-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 347., 2013.12.20., 671. o.

      (2)  HL L 206., 2016.7.30., 71. o.

      (3)  A Bizottság 792/2009/EK rendelete (2009. augusztus 31.) a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról (HL L 228., 2009.9.1., 3. o.).

      (4)  A kifizető ügynökségek címei az Európai Bizottság alábbi weboldalán érhetők el: http://ec.europa.eu/agriculture/milk/policy-instruments/index_en.htm